Foto: Gucci Italiyaning Gucci modalar uyi «kir» poyafzalni taqdim etdi. Bu haqda The Independent xabar bermoqda. Gap Cruise 2019 kolleksiyasiga tegishli, kompaniyaning maxsus qizil-yashil chiziqchalariga ega krossovkalar haqida bormoqda. Ular atayin xuddi eskirib qolgandek va bundan avval kiyilgandek ko‘rinishga ega. Foto: Gucci Lyuks brendning rasmiy saytida aytilishicha, modelning vintaj dizayni 1970-yillar sport uslubiga juda yaqinlashtirilgan. Poyafzal uch xil rangda mavjud. Bir juftining narxi 870 dollarni (7,3 mln so‘m) tashkil etadi. Foto: Gucci Fevral oyida moda sanoatida iste’molchilar odatini tahlil qilishga ixtisoslashgan Lyst platformasi mutaxassislari Gucci’ni dunyodagi eng mashhur brend, deb tan olishdi.